Tarybos reglamentas (EEB) Nr. 1454/86
1986 m. gegužės 13 d.
iš dalies keičiantis Reglamentą Nr. 136/66/EEB dėl bendro aliejų ir riebalų rinkos organizavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį ir ypač į jos 43 straipsnį,
atsižvelgdama į Komisijos siūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi iš mažai gliukosinolato turinčių rapsuko ir rapso sėklų rūšių, žinomų kaip "dvigubo nulio" rūšys, yra gaunamos išspaudos, kurios labiau tinka gyvuliams šerti negu iš įprastų rūšių gaunamos išspaudos; kadangi todėl derėtų skatinti "dvigubo nulio" sėklų auginimą Bendrijoje;
kadangi šį tikslą galima pasiekti nustatant priedą prie tikslinės ir intervencinės kainų; kadangi todėl reikia atitinkamai pakeisti Tarybos reglamentą Nr.136/66/EEB [4] su paskutiniais pakeitimais, padarytais Reglamentu (EEB) Nr. 3768/85 [5];
kadangi minėtas nuostatas derėtų pakeisti ir, viena vertus, reikėtų sumažinti pagalbos dydį ir intervencinę supirkimo kainą iki tam tikros ribos, jei apskaičiuotas planuojamas kiekis viršija tiems pateikimo į rinką metams nustatytą maksimalų kiekį, o kita vertus, reikėtų patikslinti kitiems metams nustatytą maksimalų kiekį, jei faktiškai pagamintos produkcijos kiekis skiriasi nuo planuoto,
PRIĖMĖ ŠĮ REGLAMENTĄ:
1 straipsnis
Reglamentas Nr.136/66/EEB iš dalies keičiamas taip:
1) 24a straipsnis nustatomas toks:
"24a straipsnis
1. 1986/87 ir tolesnių prekybos metų tikslinė bei intervencinė kainos už "dvigubo nulio" rūšių rapsuko ir rapsų sėklas yra padidinamos priedu.
2. Priedo dydis yra nustatomas toks, kad būtų galima padidinti "dvigubo nulio" sėklų pasiūlą Bendrijoje.
Taryba nustato šį dydį tuo pačiu metu ir pagal tą pačią tvarką kaip ir tikslinę bei intervencinę kainas.
3. Išsamios šio straipsnio taikymo taisyklės, ir ypač reikalavimai, kuriuos turi atitikti sėklos, kad būtų laikomos dvigubo nulio rūšies, yra nustatomos 38 straipsnyje numatyta tvarka."
2) Paskutinis 26 straipsnio 1 dalies pirmos pastraipos dalies sakinys pakeičiamas taip:
"Nepažeidžiant 27a straipsnio nuostatų, perkama už intervencinę ir tik už intervencinę kainą."
3) 27 straipsnio pirma dalis yra pakeičiama taip:
"1. Tais atvejais, kai kokios nors rūšies sėklų tikslinė kaina yra aukštesnė už tos rūšies sėklų pasaulio rinkos kainą, nustatytą pagal 29 straipsnio nuostatų reikalavimus, už Bendrijoje išaugintą ir perdirbtą tos rūšies sėklą augintojams yra teikiama pagalba. Laikantis išimčių, nustatytų pagal 3 straipsnio dalies reikalavimus, ir nepažeidžiant 27a straipsnio nuostatų, pagalba prilygsta skirtumui tarp šių kainų.
Dvigubo nulio rapsuko ir rapso sėklų augintojams yra teikiama pagalba, nustatoma remiantis tiksline kaina padidinta 24a straipsnyje numatytu priedu."
4) Įterpiamas straipsnis:
"27a straipsnis
1. Sutarties 43 straipsnio 2 dalyje numatyta tvarka kiekvieniems prekybos metams, pradedant 1986-1987, Taryba nustato maksimalius garantuotus Bendrijoje išaugintų rapsuko, rapso ir saulėgrąžų sėklų kiekius.
2. Maksimalus garantuotas rapsuko, rapso ir saulėgrąžų sėklų kiekis yra nustatomas atsižvelgiant į per nustatytą laikotarpį pagamintą kiekį ir apskaičiavimus dėl paklausos ateityje.
3. Jei prieš prekybos metų pradžią apskaičiuotas rapsuko, rapso ir saulėgrąžų sėklų kiekis viršija maksimalų tiems metams sėklų kiekį, pagalbos suma yra sumažinama tikslinei kainai taikant koeficientą, nustatomą padalijus planuotą kiekį, viršijantį maksimalų garantuotą kiekį, iš apskaičiuoto kiekio. Šis pagalbos sumos sumažinimas neturi būti didesnis negu 5 % tikslinės kainos.
Kai dėl pirmos pastraipos dalyje minėtos nuostatos taikymo faktiškai pagamintai, o ne prekybos metų pradžioje planuojamai produkcijai būtų kitaip sumažinta pagalbos suma, palyginti su ta, kuri yra faktiškai taikoma, maksimalus kitiems prekybos metams garantuotas kiekis yra patikslinamas atsižvelgiant į susidariusią padėtį.
4. Jei reikia taikyti 3 pastraipos dalies nuostatas, intervencinė supirkimo kaina yra sumažinama tokia pačia suma, kokia yra sumažinama pagalbos išmokų suma.
5. 38 straipsnyje nustatyta tvarka yra taikoma priimant nuostatas dėl šio straipsnio įgyvendinimo."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis yra taikomas:
- rapsuko ir rapso sėkloms nuo 1986 m. liepos 1 d.,
- saulėgrąžų sėkloms nuo 1986 m. rugpjūčio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. gegužės 13 d.